Vate (kovare)

Kovara Vateyî yew kovara kulturî ya ke hetê Grûba Xebate ya Vateyî ra seranser bi Kirmanckî (Zazakî) weşanîyena. Grûba Xebate ya Vateyî serra 1996 ra nat standardîzekerdişê kirmanckî ser o gurêyena. 


 Kovara Vateyî 
Kovara Vateyî,  kovara kulturî ya ke hîrê mengan (aşman) reyde vejîyena. Hûmara verêne ya Vateyî hamnanê 1997 de Stockholm de vejîya. Hetanî humara 20ine zî kovare Swêd de vejîyaye. 2003 ra pey bi nameyê dewreyo dîyin hetê Weşanxaneyê Vateyî ra Îstanbul de çap bîye. 1997 ra hetanî 2017, mîyanê 20 serran de 51 humarê kovara Vateyî vejîyayî.Mehmed Selîm Uzun, Hûmarê 50. yê kovara Vateyî pîroz bo!

Bi serranê dergan serredaktorîyê kovara Vateyî Mehemed Malmîsanijî kerdo. Dima zî Munzur Çemî wezîfeyê serredaktorîye domnayo. Nuştoxanê kovare ra J.Îhsan Espar,  Mehmet Selîm Uzun,  Deniz Gunduz, Serdar Bedirxanî zî redaksîyonê Vateyî de ca girewt.

Tena 33 hûmarê kovara Vateyî de 150 ra zehfêr kesî nuşto. Nînan ra qismêk nê yê: 
M. Malmîsanij, Munzur Çem, J.Îhsan Espar, Roşan Lezgîn, Serdar Bedirxan, Seyîdxan Kurij, Mehmet Selîm Uzun, Mehmud Nêşite, W. K. Merdimîn, Mihanî Licokic, Firat Çelker, Heydo Keçanij, Akman Gedîk, Gawanê Welatî, Hesenî Giran, Huseyîn Karakaş, Mutlu Firat, Newzat Gedîk, Newzat Valêrî, Xezala Şarikî, Aysena Kurdî, C. Zerduşt Pîranij, Çeko, Daîmî Bektaş, Denîz Gunduz, Ercan Sariçîçek, Huseyîn Burke, Lerzan Jandîl, M. Mîrzanî, Memo Darrêz, Murad Canşad, N. Celalî, Sînan Sutpak, Sîyamend Mîrvanî, Wusênê Gestemerde, Bîlal Zîlan, Îrfan Kaya, M. Arif Ayçiçek, Turgut Ersoy.

Heme netîceyê kombîyayîşê Grûba Xebate ya Vateyî ke derheqê standardîzekerdişê Kirmanckî de yê, kovara Vateyî de weşanîyayî. Nînan ra vêşêrî, kovare de sey roportajî, şîîrî, hîkayeyî, xebatê ferhengî, vateyê verênan, îdyomî, gramer, rastnuştiş, arêdayîşê folklorîkî, sanikî, fiqreyî, derheqê tarîx û cografya de nuşteyî, xatireyî, portreyî, krîtîkê edebî, daşinasnayîşê kitaban, xeberî, metnê dînî û kulturî xeylê babetanê cîya cîyayan de meqaleyî ca girewtî. 

Kovara Vate kovara tewr verên a Kirmanckî (Dimilkî) ya ke 20 serrî yo bêvindertiş weşanayîşê xo ramito. Kovare, derheqê nuştiş û kulturê Kirmanckî (Kirdkî) de yew rolo tarîxî ardo ca.

 Kunye 
 Wayîr: Deniz GunduzSerredaktor: J. Îhsan EsparRedaksîyon: Nadîre Güntaş Aldatmaz, Nureddîn Celalî, J. Îhsan Espar
 Têmsîlkarê Almanya: M. BektaşTêkilîya Almanya: M. Bektaş, Postfach: 42 01 06, 12061 Berlin/Almanya
 Temsilkarê Swêdî: Eksträvägen, 186, S-127 61 Skärholmen/SWEDENE-mail: ihsanespar45@hotmail.com
 Adrese: Vate, Katip Mustafa Çelebi Mah. Tel Sok. No: 18, Kat: 3Beyoğlu/İSTANBULTel: (0212) 244 94 14(0212) 244 94 14e-mail: wesanxaneyevateyi@hotmail.com

 Çimeyî 

 Biewnê 
 Weşanxaneyê Vateyî
 Grûba Xebate ya Vateyî

 Gireyî 
 Kovara Vateyî 

Kategoriye:Pêserokê Zazaki
Kategoriye:Meqaleyê ke be alfabeyê Bedirxanî nusîyayê